《成都遨乐诗二十一首·八日太慈寺前区市》
宋代·田况

蜀虽云乐土，民勤过四方。
寸壤不容隙，仅能充岁粮，
间或容墮孏，曷能备凶痒。
所以农桑具，市易时相望。
野氓集广鄽，众贾趋宝坊。
惇本诚急务，戒其靡愆常。
兹会良足喜，后贤勿忽忘。

作者简介：（1005—1063）信都人，徙居开封，字元均。仁宗天圣间进士。再举贤良方正科。夏竦经略陕西，辟为判官，言治边十四事。历右正言、知制诰。保州之役，以知成德军督诸将攻，坑杀降卒数百人。累官枢密使，以疾罢为尚书右丞，以太子少傅致仕。卒谥宣简。有《儒林公议》。